b'\n_START_ARTICLE_\nPengenalan frekuensi radio\n_START_PARAGRAPH_\nPengenalan frekuensi radio (radio frequency  identification, RFID) menggunakan medan elektromagnet untuk mengenalpasti dan mengesan tag bermaklumat elektronik yang dipautkan bersama objek secara automatik. Tag ini tidak perlu berada pada aras atau arah yang selari dengan pembaca sepertimana yang difungsikan barkod, agar ia dapat ditempel pada objek yang ingin dikesan._NEWLINE_Tag ini digunakan dalam banyak industri, misalnya untuk menjejaki pergerakan komponen pembuatan yang sedang dikilangkan; penyimpanan bahan farmaseutikal di gudang-gudang mahupun dalam implan haiwan-haiwan ternakan dan peliharaan untuk pengenalpastian segera.'